Stortingsvalget 1835

Stortingsvalget 1835 ble avholdt i 1835 i Norge som indirekte valg til det 8. ordentlige storting. Det 8. ordentlige storting var samlet 1. februar 1836 til 8. juli 1836.

De samme representantene ble innkalt til det 4. overordentlige storting, samlet i perioden 13. oktober 1836 til 24. januar 1837.

Parlamentarismen var ikke innført, så statsrådet fungerte uten formell kontakt med stortinget.

Valgordning 
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.

Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 65 stortingsrepresentanter. Et ting av 25-34 valgmenn valgte tre stortingsrepresentanter, flere enn 34 valgte fire.

Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, Grimstad, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.

Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 

Grimstad stemte for første gang som kjøpsted. Jarlsberg og Larviks amt hadde fire stortingsrepresentanter, én flere enn ved de tidligere valgene.

Den totale folkemengden var anslått til 1 194 827, 66 561 hadde stemmerett. Av disse stemte 34 791. 322 valgting i landdistriktene utpekte totalt 782 valgmenn. 22 valgting i byene utpekte totalt 123 valgmenn. Valgmannstingene ble holdt i perioden 24. juni 1835 til 7. desember 1835.

Politikk 
 Land- og kjøpstedskatten ble fjernet. 
 Dissenterloven ble vedtatt, men avvist av kongen. Etter gjentatte stortingsvedtak ble loven approbert 1845.
 Det 4. overordentlige storting vedtok formannskapslovene 14. januar 1837. Lovene var ikke hjemlet i Grunnloven. Et slikt hjemmel ble innskrevet så sent som i 2016.

Resultater 
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

Kjøpstedene 

*Peter Hersleb Harboe Castberg ble valgt i Larvik og Sandefjord ved loddtrekning

**John Gullichsen ble valgt i Skien og Porsgrunn ved loddtrekning

Amtene

Se også 
 Liste over stortingsrepresentanter 1836–1838

Referanser 

1835
1835 i Norge
Valg i 1835